Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTUI „PRIENŲ RAJONO DALIES MELIORACIJOS SISTEMŲ REKONSTRUKCIJA“

2020 m. sausio 22 d. Nr. T1-11

Prienai

Vadovaudamasi Lietuvos Respublikos vietos savivaldos įstatymo 7 straipsnio 27 punktu, Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtintų Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“, 18.5 papunkčiu ir atsižvelgdama į Paramos paraiškų pagal Lietuvos kaimo plėtros 2014–2020 metų programos priemones priėmimo 2020 metais grafiką, patvirtintą Lietuvos Respublikos žemės ūkio ministro 2019 m. lapkričio 29 d. įsakymu Nr. 3D-664 „Dėl Paramos paraiškų pagal Lietuvos kaimo plėtros 2014–2020 metų programos priemones priėmimo 2020 metais grafiko patvirtinimo“, Prienų rajono savivaldybės taryba nusprendžia: 1. Pritarti projektui „Prienų rajono dalies melioracijos sistemų rekonstrukcija“ ir teikti jį finansinei paramai gauti pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“.

2. Užtikrinti 21,1 proc. projekto išlaidų bendrąjį finansavimą ir įsipareigoti padengti netinkamas finansuoti, bet šiam projektui įgyvendinti būtinas išlaidas, jeigu tokių bus, ir tinkamas išlaidas, kurių nepadengia projektui skiriamo finansavimo lėšos.

3. Įgalioti Prienų rajono savivaldybės administracijos direktorių pasirašyti dokumentus, susijusius su sprendimo 1 punkte nurodyto projekto įgyvendinimu.

Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras